**УКАЗАНИЯ ЗА УЧАСТИЕ**

за възлагане на поръчка, по реда на Глава двадесет и шеста от ЗОП с предмет:

**„Изграждане** **на Интернет страницата на Министерство на външните работи (МВнР)”**

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

**1. Предмет на обществената поръчка** **-** Предмет на настоящата обществена поръчка е извършване на услуга с предмет: **„Изграждане** **на Интернет страницата на Министерство на външните работи (МВнР)”.**

**2. Критерий за възлагане**

Критерият за възлагане е **„оптимално съотношение качество/цена“,** съгласно чл. 70, ал. 2, т.3 от ЗОП.

**3. Възложител**

Възложител на настоящата поръчка е директора на дирекция „Управление на собствеността и материално-техническо осигуряване” на МВнР, упълномощен Възложител съгласно Заповед № 95-00-390/21.09.2017 г. на министъра на външните работи.

**4. Срок за изпълнение –** 2 (два) месеца от сключване на договора

**5. Срок на валидност на офертите: 60 (шестдесет) календарни дни**, считано от крайния срок за получаване на офертите.

**6. Прогнозна стойност –** Прогнозна стойност на обществената поръчка е **69 900 (шестдесет и девет хиляди и деветстотин) лева без ДДС.**

**7. Финансиране -** Средствата за изпълнение на поръчката се осигуряват от собствени бюджетни средства на МВнР.

**8. Начин на плащане** – Възложителят заплаща цената с включен ДДС, в срок до 15 (петнадесет) работни дни, считано от датата на подписване на приемо - предавателен протокол, удостоверяващ приемането на услугата.

**8. Място на изпълнение**

Мястото на изпълнение на поръчката – гр. София, ул. „Александър Жендов” № 2.

ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. **Общи изисквания**
	1. Процедурата събиране на оферти с обява се прилага при възлагане на обществени поръчки на стойност по чл. 20, ал. 3, т. 2 от ЗОП, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП), изискванията на Възложителя и свързаните с изпълнение на поръчката нормативни актове. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверенопълномощно за това.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

* + правата и задълженията на участниците в обединението;
	+ разпределението на отговорността между членовете на обединението;
	+ дейностите, които ще изпълнява всеки член на обединението;
	+ определяне на партньор, който да представлява обединението за целите на обществената поръчка.

Не се допускат промени в състава на обединението след крайният срок за подаване на офертите.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**1.3.2.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.3.3.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, както и Декларация за ангажираност, попълнена и подписана от съответното /ите трето лице/трети лица, по образец.

**1.4.** Участникътпосочва в декларация подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.4.1.** Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.4.2.** Възложителят изисква замяна на подизпълнител, който не отговаря на условията по т. 1.4.1.

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1, т. 1-5 и т. 7 от ЗОП, като в процедурата за възлагане на обществената поръчка не може да участва участник:

**2.1.1.** който е осъден с влязла в сила присъда, освен ако е реабилитиран, за:

а) престъпления свързани с тероризъм, по чл. 108а от Наказателния кодекс;

б) престъпления свързани с трафик на хора, по чл. 159а-159г от Наказателния кодекс;

в) престъпления, свързани с трудовите права на гражданите по чл. 172 от Наказателния кодекс;

г) престъпления против младежта по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпления против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) престъпления, свързани с подкуп по чл. 301 – 307 от Наказателния кодекс;

и) престъпления, свързани с участие в организирана престъпна група по чл. 321 и 321а от Наказателния кодекс;

й) престъпления, свързани със замърсяване на околната среда, по чл. 352-353е от Наказателния кодекс.

**2.1.2.** койтое осъден с влязла в сила присъда, освен ако е реабилитиран, за престъпление, аналогично на тези по т. 2.1.1., в друга държава членка или трета страна.

**2.1.3.** който има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община по седалището на възложителя и на участника, или аналогични задължения, установени с влязъл в сила акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

**2.1.4.** за коготое налице неравнопоставеност по чл. 44, ал. 5 от ЗОП.

**2.1.5.** за когото е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**2.1.6.** за коготое налице конфликт на интереси, който не може да бъде отстранен.

* **Участниците следва да удостоверят липсата на обстоятелствата по чл. 54, ал. 1, т. 1-5 и т. 7 от ЗОП с нарочна декларация по образец - Приложения № 4 и № 4а.**

*Важно! Декларацията за липсата на обстоятелствата по чл. 54, ал. 1, т. 1,2 и 7 от ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 от ЗОП се подписва от лицето, което може самостоятелно да го представлява.*

**2.2.** Други основания за отстраняване

**2.2.1.** Участници, които са свързани лица.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**2.2.2.** Участникза който е налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

 *Забележка: т. 2.2.2. не се прилага, когато:*

*1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

*2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

*4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

*5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага споразумението;*

*6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага решението;*

*7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС.*

* **За удостоверяване на това обстоятелство, участникът представя нарочна декларация по образец - Приложение № 9.**

2.2.3. Участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

2.2.4.Участник, който е представил оферта, която не отговаря на предварително обявените условия на поръчката;

2.2.5. Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП.

1. **Критерии за подбор на участниците**

Участниците в настоящата процедура трябва да отговарят на следните минимални изисквания:

1. Годност (правоспособност) за упражняване на професионална дейност.

Възложителят не поставя изисквания.

1. Икономическо и финансово състояние

Възложителят не поставя изисквания за икономическо и финансово състояние на участниците.

1. Технически и професионални способности

Участниците следва да прилагат стандарти за управление на качеството:

* система за управление на качеството БДС ЕN ISO 9001 или еквивалент, с обхват, включващ извършване на бизнес анализ, разработване, внедряване, тестване и поддръжка на информационни системи;
* система за управление на сигурността на информацията, съответстваща на стандарт БДС ЕN ISO 27001 или еквивалент, с обхват, включващ извършване на бизнес анализ, разработване, внедряване, тестване и поддръжка на информационни системи;
* система за управление на ИТ услуги, съответстваща на стандарт БДС EN ISO 20000-1 или еквивалент.

Участникът следва да е изпълнил минимум 3 (три) проекта/услуги, с предмет и обем, идентични с тези на поръчката, през последните 3 (три) години от датата на подаване на офертата, с използването на технологии както следва: Приложен сървър: PHP 7.0+ или по-висока версия или еквивалент, Сървър за бази данни: MySQL 5.6+ или по-висока версия или еквивалент, Front End: HTML5, CSS3 или по-висока версия, JavaScript, AJAX.

\* Под „услуга/проект, идентична с предмета на обществената поръчката“ следва да се разбира предоставяне на цялостна услуга за дизайн, разработване, внедряване и поддръжка на интернет сайт или портал.

\*\* Под „услуга/проект, идентична с обема на обществената поръчката“ следва да се разбира идентична с предмета на настоящата поръчка услуга/проект, включваща: изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка.

Изискваното минимално ниво е участникът да е изпълнил минимум три услуги/проекта, идентични с предмета и обема на обществената поръчка през последните три години, считано от датата на подаване на офертата, като информация за това обстоятелство се попълва в Част IV, раздел В, т. 16) от ЕЕДОП.

Горното изискване се доказва със списък на услугите, които са идентични с предмета и обема на поръчката, съдържащ стойностите, периода на изпълнение и получателите, заедно с доказателство за извършените услуги.

Участниците следва да разполагат с персонал за изпълнение на поръчката, както следва:

**Ръководител проект**

* Образование: придобита образователно-квалификационна степен „магистър“ в област „Природни науки, математика и информатика“, професионално направление „Информатика и компютърни науки“ (или еквивалент) или придобита образователно-квалификационна степен „магистър“ в област „Технически науки“, професионално направление „Комуникационна и компютърна техника“ (или еквивалент), съгласно Класификатора на областите на висше образование и професионални направления, приет с Постановление № 125 на МС от 24.06.2002г.
* Допълнителна квалификация:
* Сертификат за завършено обучение и успешно издържан изпит за прилагане на методология за управление на проекти (PMBOK, PRINCE2 или еквивалентен);
* Сертификат в областта на управлението на ИТ услуги (ITILv3 2011, ISO/IEC 20000 или еквивалентен).
* Общ професионален опит: не по-малко от 10 г. опит в областта на информационните и/или комуникационните технологии, от които минимум 5 г. опит в областта на управлението на проекти, включващи изработване на дизайн за уеб базирана информационна система, разработване на уеб базирана информационна система, разработване на административен интерфейс, внедряване и осигуряване на поддръжка на уеб базирани информационни системи и портали.
* Специфичен професионален опит: участие като ръководител на проект в най-малко 5 успешно приключени проекта включващи изработване на дизайн за уеб базирана информационна система, разработване на уеб базирана информационна система, разработване на административен интерфейс, внедряване и осигуряване на поддръжка на уеб базирани информационни системи и портали. и участие като ръководител на проект за най-малко 3 успешно приключени проекта с предмет и обем идентичен с предмета на настоящата поръчка.

**Проектен координатор**

* Образование: придобита образователно-квалификационна степен „магистър“ в област „Природни науки, математика и информатика“, професионално направление „Информатика и компютърни науки“ (или еквивалент) или придобита образователно-квалификационна степен „магистър“ в област „Технически науки“, професионално направление „Общо инженерство“ (или еквивалент), съгласно Класификатора на областите на висше образование и професионални направления, приет с Постановление № 125 на МС от 24.06.2002 г.
* Допълнителна квалификация:
* Сертификат за завършено обучение и успешно издържан изпит за прилагане на методология за управление на проекти (PMBOK, PRINCE2 или еквивалент);
* Сертификат в областта на управлението на ИТ услуги (ITILv3 2011, ISO/IEC 20000 или еквивалент).
* Общ професионален опит: не по-малко от 5 г. опит в областта на информационните и/или комуникационните технологии, от които минимум 3 г. опит в проекти, включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали.
* Специфичен професионален опит: участие в най-малко 5 успешно приключени проекта включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали и участие в най-малко 3 успешно приключени проекта с предмет и обем идентичен с предмета на настоящата поръчка.

**Експерт сигурност**

* Образование: придобита образователно-квалификационна степен „магистър“ в област „Природни науки, математика и информатика“, професионално направление „Информатика и компютърни науки“ (или еквивалент) или придобита образователно-квалификационна степен „магистър“ в област „Технически науки“, професионално направление „Комуникационна и компютърна техника“ (или еквивалент), съгласно Класификатора на областите на висше образование и професионални направления, приет с Постановление № 125 на МС от 24.06.2002г.
* Допълнителна квалификация:
* Сертификат за завършено обучение и успешно издържан изпит за прилагане на методология за управление на проекти (PMBOK, PRINCE2 или еквивалентен);
* Сертификат в областта на управлението на ИТ услуги (ITILv3 2011, ISO/IEC 20000 или еквивалентен);
* Сертификат в областта на управлението на информационната сигурност, издаден от независима международно призната организация (CISSP или еквивалентен).
* Общ професионален опит: не по-малко от 10 г. опит в областта на информационните и/или комуникационните технологии, от които минимум 5 г. опит в проекти, включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали.
* Специфичен професионален опит: участие в най-малко 5 успешно приключени проекта включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали и участие в най-малко 3 успешно приключени проекта с предмет и обем идентичен с предмета на настоящата поръчка.

**Експерт графичен дизайн – 2 броя**

* Образование: придобита образователно-квалификационна степен „магистър“ в област „Социални, стопански и правни науки“ (или еквивалент) или придобита образователно-квалификационна степен „магистър“ в област „Изкуства“ (или еквивалент), съгласно Класификатора на областите на висше образование и професионални направления, приет с Постановление № 125 на МС от 24.06.2002 г.
* Допълнителна квалификация:
* Сертификат в областта на Web design или еквивалент.
* Общ професионален опит: не по-малко от 10 г. опит в областта на информационните и/или комуникационните технологии, от които минимум 5 г. опит като графичен дизайнер в проекти, включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали.
* Специфичен професионален опит: участие като графичен дизайнер в най-малко 5 успешно приключени проекта включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали и участие като графичен дизайнер в най-малко 3 успешно приключени проекта с предмет и обем идентичен с предмета на настоящата поръчка.

**Експерт програмиране – 2 броя**

Всеки член в екипа следва да отговаря на следните минимални изисквания:

* Общ професионален опит: не по-малко от 10 г. опит в областта на информационните и/или комуникационните технологии, от които минимум 5 г. опит като разработчик/програмист в проекти, включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали.
* Специфичен професионален опит: участие като разработчик/програмист в най-малко 5 успешно приключени проекта включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали и участие като разработчик/програмист в най-малко 3 успешно приключени проекта с предмет и обем идентичен с предмета на настоящата поръчка.
* Допълнителна квалификация:
* Сертификат: Zend certified PHP Engineer или еквивалент;
* Сертификат за преминато обучение в технологичните области HTML5 и CSS3.

**Специалист по качеството**

* Образование: придобита образователно-квалификационна степен „магистър“ в област „Природни науки, математика и информатика“, професионално направление „Информатика и компютърни науки“ (или еквивалент) или придобита образователно-квалификационна степен „магистър“ в област „Социални, стопански и правни науки“, професионално направление „Обществени комуникации и информационни науки“ (или еквивалент), съгласно Класификатора на областите на висше образование и професионални направления, приет с Постановление № 125 на МС от 24.06.2002 г.
* Допълнителна квалификация:
* Сертификат ISTQB Certified Tester, Foundation Level или еквивалент.
* Общ професионален опит: не по-малко от 10 г. опит в областта на информационните и/или комуникационните технологии, от които минимум 5 г. опит като специалист по качеството в проекти, включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали.
* Специфичен професионален опит: участие като специалист по качеството в най-малко 5 успешно приключени проекта включващи изработване на дизайн за уебсайт, разработване на уебсайт, разработване на административен панел, внедряване и осигуряване на поддръжка на интернет сайтове и портали и участие в най-малко 3 успешно приключени проекта като специалист по качеството с предмет и обем идентичен с предмета на настоящата поръчка.

Когато участникът е обединение, което не е юридическо лице, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

При участие на подизпълнители доказателствата за техническите възможности се представят и за тях, а изискванията към тях се прилагат съобразно вида и дела на тяхното участие.

Когато участникът е чуждестранно лице, документът се представя и в превод, ако е на чужд език.

ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички условия за участие, дадени в настоящите Указания.

**1.2.** При изготвяне на офертата всеки участник трябва да се придържа точно към обявените от Възложителя условия.

**1.3.** Отговорността за правилното изпълнение на указанията се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в настоящите указания, при спазване на разпоредбите на ЗОП и ППЗОП.

**1.5.** До изтичането на крайния срок за подаване на офертите, всеки участник в процедурата може да промени, допълни или да оттегли офертата си.

**1.6.** Всеки участник в процедурата има право да представи само една оферта.

**1.7.** Лице, което участва в обединение или като подизпълнител в офертата на друг участник, не може да представя самостоятелна оферта.

**1.8.** Офертата не може да се предлага във варианти.

**1.9.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.10.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Изисквания към съдържанието на офертата:**

**2.1.** Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху опаковката се изписва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, както следва:

**„Изграждане** **на Интернет страницата на Министерство на външните работи (МВнР)”**

Опаковката включва документите посочени в т. 3 „Съдържание на офертата“ и опис на представените документи.

**2.2.** Ако за участник се установи липса, непълнота или несъответствие на информацията, с изискванията към личното му състояние или критериите за подбор посочени в настоящите указания изисквания ще бъде отстранен от участие в процедурата по възлагане на обществената поръчка.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**3. Съдържание на офертата**

Всяка оферта трябва да съдържа:

**3.1.** Списък на документите, съдържащи се в офертата, подписан от участника (по образец – Приложение № 1);

**3.2.** Оферта от участника за изпълнение на обществената поръчка с посочен срок на валидност (по образец – Приложение № 2).

Срокът на валидност на офертата: 60 (шестдесет) календарни дни, считано от датата, определена като краен срок за получаването й. Възложителят може да поиска от Участниците да удължат срока на валидност на офертите до сключване на договор.

**3.3.** Административни сведения за участника - данни за единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата (по образец – Приложение № 3);

**3.4.** Декларация за липсата на обстоятелства по чл. 54, ал. 1, т. 1-5 и 7 от ЗОП. Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника (по образец – Приложение № 4). Когато участникът се представлява от повече от едно лице декларацията за обстоятелствата по чл. 54, ал. 1, т. 3-5 от ЗОП се подписва от лицето, което може самостоятелно да го представлява (по образец – Приложение № 4а);

**3.5.** Доказателства за съответствието с критериите за подбор:

**3.5.1.** Декларация - Списък на услугите, сходни или еднакви с предмета на поръчката за последните 3 (три) години, считано до датата на подаване на офертата, с посочване на стойностите, датите и получателите (по образец – Приложение № 5).

**3.5.2.** Декларация, че участника прилага стандарти за управление на качеството.

**3.5.3.** Списък на служителите за изпълнение на поръчката.

**3.6.** Техническо предложение за изпълнение на поръчката (по образец – Приложение № 6);

**3.7.** Ценово предложение за изпълнение на поръчката (по образец – Приложение № 7);

**3.8.** Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (по образец - Приложение № 8);

**3.9.** При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;

**3.10.** Декларация за съгласие с клаузите на Проекта на договор (по образец – Приложение № 9);

**3.11.** В случаите, когато е приложимо - нотариално заверено пълномощно на лицето, подписващо офертата (оригинал) – представя се, когато офертата (или някой документ от нея) не е подписана от представляващия участника, съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично волеизявление, че упълномощеното лице има право да подпише офертата и да представлява участника в процедурата. Когато някой от документите се подписва от пълномощник, в пълномощното следва изрично да се посочи документа, за който се прави упълномощаването. Декларациите в офертата **не могат** да бъдат подписвани от пълномощник.

**4. Място и срок за подаване на оферти**

**4.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: гр. София, ул. „Александър Жендов“ № 2.

Участникът е длъжен да обезпечи получаването на офертата на указаното място и срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

**4.2.** Срокът за подаване на оферти е посочен в обявата за събиране на оферти.

**4.3.** Получените оферти се завеждат във Входящия регистър на МВнР, като върху пликовете се отбелязва входящия номер, датата и точния час на получаването им, като на участника се издава входящ регистрационен номер.

**ВАЖНО! Не се приема оферта постъпила след крайния срок за получаването й, в незапечатана опаковка или в опаковка с нарушена цялост. Такива оферти незабавно се връщат на участника и това се отбелязва във входящия регистър.**

IV. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

**1. Комисия за разглеждане, оценка и класиране на офертите**

**1.1.** Възложителят назначава комисията за разглеждане, оценка и класиране на получените оферти след изтичане на срока за приемане на офертите.

**1.2.** Възложителят определя за членове на комисията лица, които нямат конфликт на интереси с участниците.

**1.3**. Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**1.4.** Членовете на комисията представят на Възложителя декларация за съответствие с изискванията по т. 1.2 след получаване на списъка с участниците и на всеки етап от процедурата, когато настъпи промяната в декларираните обстоятелства.

**1.5.** Комисията започва работа след получаване на представените оферти и протокола по чл. 48, ал. 6 от ППЗОП.

**2. Публично отваряне на офертите**

**2.1.** Отварянето на офертите е публично и на него могат да присъстват участниците в процедурата или техни упълномощени представители.

**2.1.1.** Представителят на участника се допуска след удостоверяване на неговата самоличност и представяне на съответните пълномощни.

**2.1.2.** Присъстващите представители вписват имената си и се подписват в изготвен от комисията списък, удостоверяващ тяхното присъствие.

**2.2.** Комисията отваря офертите по реда на тяхното постъпване и обявява ценовите предложения на участниците.

**2.3.** Комисията съставя протокол за разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същи ден се изпраща на участниците и се публикува в профила на купувача.

V. СКЛЮЧВАНЕ НА ДОГОВОР

**1. Сключване на договор**

**1.1.** Участниците в процедурата ще бъдат уведомени писмено за извършеното класиране, а участникът, класиран на първо място и избран за Изпълнител на обществената поръчка, ще бъде уведомен и поканен за сключване на договор.

**1.2.** При отказ на участника, класиран на първо място, да сключи договор, Възложителят може да прекрати процедурата или да определи за изпълнител втория класиран участник и да сключи договор с него.

**2. Документи, които избраният изпълнител представя при сключване на договора**

**2.1.** Преди сключването на договора, участникът, определен за изпълнител, следва да представи:

а) необходимите документи за доказване липсата на основания за отстраняване, съгласно изискванията на чл. 58, ал. 1, т. 1 и 2 от ЗОП;

б) оригинал или заверено копие на пълномощно, ако договорът ще се подписва от упълномощено лице

**2.2.** Когато обстоятелствата в документите по т. 2.1, б. „а” са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят няма право да ги изисква.

VІ. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в писмен вид и могат да бъдат изпращани до 3 (три) дни преди изтичане на крайния срок за подаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на МВнР, в раздел „Профила на купувача“.

**3а всички неуредени въпроси се прилагат разпоредбите** на Закона за обществените поръчки и Правилника за прилагането му.

**VІІ.ПРИЛОЖЕНИЯ:**

1. **Приложение № 1** – Списък на документите, съдържащи се в офертата – образец;
2. **Приложение № 2** – Оферта за изпълнение на обществената поръчка - образец;

**3. Приложение № 3** – Административни сведения за участника – образец;

**4. Приложение № 4** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 1, 2 и 7 от ЗОП – образец;

**5. Приложение № 4а** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 3-5 от ЗОП – образец;

**6. Приложение № 5** – Декларация - Списък на доставките изпълнени през последните три години, считано от датата на подаване на офертата – образец;

**7. Приложение № 6** - Техническо предложение на участника – образец;

**8. Приложение № 7** – Ценово предложение на участника – образец;

**9. Приложение № 8** - Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – образец;

**10. Приложение № 9** - Декларация за съгласие с клаузите на Проекта на договор – образец;